Η νονά της νύχτας

Η νονά της νύχτας () είναι γαλλική αστυνομική κωμωδία του 2020 σε σκηνοθεσία Ζαν-Πολ Σαλομέ από σενάριο που έγραψε μαζί με την Ανελόρ Κερ και σε συνεργασία με τον γιο του Αντουάν Σαλομέ. Η ταινία βασίζεται στο ομώνυμο μπεστ σέλερ μυθιστόρημα της Κερ (2017). Πρωταγωνιστεί η Ιζαμπέλ Ιπέρ. Η ταινία έκανε παγκόσμια πρεμιέρα στο Φεστιβάλ Κινηματογράφου L'Alpe d'Huez στις 16 Ιανουαρίου 2020. Κυκλοφόρησε στη Γαλλία στις 9 Σεπτεμβρίου 2020.

 Πλοκή 
Η Πασιάνς Πορτφό είναι μια μεσήλικη μεταφράστρια από τα αραβικά στα γαλλικά που δουλεύει για το τμήμα δίωξης ναρκωτικών της γαλλικής αστυνομίας. Το όνομά της, Πασιάνς, δηλώνει τη δύναμη της, αλλά προκύπτει και από την υπομονή της μητέρας της να την κυοφορήσει επί 10 μήνες. Όταν η Πασιάνς ανακαλύπτει ότι η μητέρα ενός από τους εμπλεκόμενους, ο οποίος είναι βαποράκι, είναι η κυρία που φροντίζει την υπερήλικη, ανοϊκή μητέρα της στο γηροκομείο, η Πασιάνς αποφασίζει να χρησιμοποιήσει τις απόρρητες γνώσεις της για να προστατεύσει τη φίλη της και τον γιο της και μπλέκει βαθύτερα στον κόσμο της διακίνησης ναρκωτικών.

Η Πασιάνς ειδοποιεί τη μητέρα και ο νεαρός ξεφορτώνεται και κρύβει ενάμισι τόνο χασίς. Την ίδια στιγμή, οι Μαροκινοί βαρόνοι του κυκλώματος θέλουν πίσω το εμπόρευμά τους, ενώ ταυτόχρονα η αστυνομία πιέζει για να το ανακαλύψει και να επανορθώσει για το φιάσκο της αποτυχημένης ενέδρας. Η Πασιάνς ανακαλύπτει που είναι κρυμμένα τα ναρκωτικά, τα μεταφέρει σπίτι της και οργανώνει τη διοχέτευσή τους στην πιάτσα: κατασκευάζοντας μία περσόνα, τη «Νονά», μεταμφιεσμένη (με μεταξωτές μαντίλες, γυαλιά τύπου Τζάκι Ο και κόκκινο κραγιόν) σε πλούσια και ισχυρή Αλγερινή έμπορο, που ήρθε στο Παρίσι με πρώτης ποιότητας πραμάτεια και την αξιοποιεί με τους όρους της. Το ψευδώνυμο που χρησιμοποιεί η αστυνομία για την άγνωστη νεοφερμένη στο τοπικό εμπόριο ναρκωτικών είναι «La daronne» (το οποίο στη γαλλική αργκό σημαίνει μητέρα αλλά και γριά).

 Διανομή 

 Ιζαμπέλ Ιπέρ ως Πασιάνς Πορτφό
 Ιπολίτ Ζιραρντό ως Φιλίπ
 Λιλιάν Ροβέρ ως μητέρα της Πασιάνς
 Ζαντ Ναντιά Νγκιέν ως Κολέτ Φο
 Φαρίντα Ουχάνι ως Χαντίντζα
 Ίρις Μπρι ως Ορτάνς Πορτφό
 Ρεμπέκα Μάρντερ ως Γκαμπριέλ Πορτφό
 Ρασίντ Γουεγιάζ ως Σκοτς

 Κυκλοφορία 
Η νονά της νύχτας έκανε παγκόσμια πρεμιέρα στο Φεστιβάλ Κινηματογράφου L'Alpe d'Huez στις 16 Ιανουαρίου 2020. Η ταινία ήταν αρχικά προγραμματισμένη να βγει στους κινηματογράφους στις 25 Μαρτίου 2020, αλλά αναβλήθηκε λόγω της απόφασης της γαλλικής κυβέρνησης να κλείσει τους κινηματογράφους ως προφύλαξη κατά της πανδημίας COVID-19. Τελικά κυκλοφόρησε στη Γαλλία από τη Le Pacte στις 9 Σεπτεμβρίου 2020. Η Music Box Films έκανε περιορισμένη διανομή της ταινίας στις Ηνωμένες Πολιτείες στις 16 Ιουλίου 2021. Στην Ελλάδα, Η νονά της νύχτας κυκλοφόρησε από το ERTFLIX την 1η Μαρτίου 2024 στο πλαίσιο του εορτασμού της Παγκόσμιας Ημέρας Γυναίκας, στις 8 Μαρτίου στο οποίο συμπεριλήφθηκαν ταινίες με  σημείο αναφοράς τις γυναίκες.

 Υποδοχή 

 Κριτικές 
Στοι ιστότοπο Rotten Tomatoes, η ταινία έχει βαθμολογία αποδοχής 79% με βάση 39 κριτικές, με μέση βαθμολογία 6,8/10. Ο ιστότοπος αναφέρει: "Η νονά της νύχτας δεν καταφέρνει να ασχοληθεί πλήρως με τα θέματά που πραγματεύεται -- αλλά αυτό είναι σχετικά μικρό μειονέκτημα με την Ιζαμπέλ Ιπέρ στον κεντρικό ρόλο". Σύμφωνα με το Metacritic, το οποίο έχει μέσο όρο βαθμολογίας 58 στα 100 με βάση 9 κριτικές, η ταινία έλαβε «γενικά ευνοϊκές κριτικές». Η ταινία έλαβε μέση βαθμολογία 3,0 στα 5 αστέρια στον γαλλικό ιστότοπο AlloCiné, με βάση 33 κριτικές.

Η Ναταλί Σιμόν της εφημερίδας Le Figaro έγραψε: «Η κωμωδία του Ζαν Πολ Σαλομέ με θέμα τη διακίνηση ναρκωτικών αναμειγνύει επιδέξια το είδος του αστυνομικού και το χιούμορ».

Ο Τζόρνταν Μίντζερ από το The Hollywood Reporter τη χαρακτήρισε «έξυπνα σχεδιασμένη και διασκεδαστική, αν και ποτέ τόσο αστεία όσο θα μπορούσε να είναι».

 Διακρίσεις 
Βραβείο Ημερομηνία τελετής Κατηγορία Παραλήπτης(οι) Αποτέλεσμα Ref. Βραβεία Σεζάρ 12 Μαρτίου 2021 Καλύτερη Προσαρμογή Ανελότ Κερ και Ζαν Πολ Σαλομέ Υποψηφιότητα Βραβείο Ζακ Ντερέ 24 Ιουνίου 2021 Η νονά της νύχτας Νίκη Κύκλος Γυναικών Κριτικών Κινηματογράφου 13 Δεκεμβρίου 2021 Καλύτερα Κρυμμένο Μυστικό

 Παραπομπές 

 Εξωτερικοί σύνδεσμοι 



Κατηγορία:Ταινίες βασισμένες σε γαλλικά μυθιστορήματα
Κατηγορία:Γαλλικές αστυνομικές κωμικές ταινίες
Κατηγορία:Ταινίες του 2020